recursal/SuperWikiNEXT-32B huggingface dataset:
মিয়ানমারের লটারি টিকিটের সামনে এবং পিছনের দিক।
ইয়াঙ্গুন রাজ্য লটারি অধিদপ্তর
**অংবালে** ( বর্মী: အောင်ဘာလေထီ  ; বিকল্প বানান **অং বার জে**, lit. "আপনি জিততে পারেন") মিয়ানমারের সরকারী লটারি। এটি একটি মাসিক লটারি। মিয়ানমারের অর্থ মন্ত্রণালয়ের রাজ্য লটারি অধিদপ্তর কর্তৃক দ্বারা পরিচালিত হয়। ম্যাগওয়ে অঞ্চলের ওয়াজিতে একটি রাষ্ট্রীয় মুদ্রণালয়ে লটারির টিকিট মুদ্রিত হয়। একই স্থানে মিয়ানমার ক্যত এবং পাসপোর্ট মুদ্রিত হয়। কোনবাং রাজবংশের শাসনামলে মিয়ানমারে প্রথম লটারির প্রচলন হয়; তবে দেশটির আধুনিক লটারি ১৯৩৮ সাল হতে প্রচলিত।

ইতিহাস
------

কোনবাং রাজবংশের সময় প্রথম বার্মিজ লটারি চালু হয়ে। রাজা থিবাও মিনের শাসনামলে ১৮৭৮ সালে রাষ্ট্রীয় রাজস্ব বাড়ানোর প্রয়াসে একটি রাষ্ট্রীয় লটারি প্রথম প্রতিষ্ঠিত হয়েছিল। এই লটারিটির প্রচলন করার উদ্যোগটি ছিল ফো হ্লাইংয়ের এর মস্তিষ্কপ্রসূত, যিনি প্যারিসে ফরাসি লটারি খেলেছিলেন। লটারির প্রশাসনের সাথে স্বার্থের দ্বন্দ্ব, রাজস্ব হ্রাস, বৌদ্ধ ভিক্ষুদের জুয়া খেলার বিরুদ্ধে নিন্দার মত সমস্যার কারণে ১৮৮০ সালে লটারি বন্ধ হয়েছিল।

১৯৩৮ সালের ১ জুন সরকারী লটারি প্রশাসন দপ্তর (বর্মী: অং বা লে থেইনসু) প্রতিষ্ঠা হয়। শুরুতে ২ ক্যত মূল্যের লটারি চালু হয়েছিল, তখন সর্বোচ্চ পুরস্কার দেওয়া হয়েছিল ১,০০,০০০ ক্যত। পরবর্তীতে ৫, ১০, ৫০, ১০০ ও ২০০ ক্যত মূলমানের লটারি টিকিট পর্যায়ক্রমে চালু হয়েছিল। ২০১২ সালে লটারির পুরস্কার মূল্য ১৫০ মিলিয়ন ক্যত করা হয়। ২০১৯ সালের ফেব্রুয়ারি পর্যন্ত লটারির টিকেটের মূল্য ১০০০ ক্যত পর্যন্ত বেড়েছে।

বিক্রয় ও আয়
-------------

বর্তমান লটারিটি প্রথম ১৯৩৮ সালে ব্রিটিশ শাসনের অধীনে চালু করা হয়েছিল এবং এটি দেশে জুয়া খেলার একমাত্র বৈধ রূপ। লটারি দপ্তরের ইয়াঙ্গুনের প্রধান কার্যালয় ও মান্দালয়ের শাখা দপ্তর হতে সরাসরি বিক্রি হয়, অন্যান্য রাজ্য ও অঞ্চলে রাজস্ব কার্যালয়গুলি লটারির বিক্রয়কেন্দ্র হিসেবে কাজ করে। লটারি টিকিট বিক্রি থেকে বার্মিজ সরকার প্রতি বছর ২৮.৮ মিলিয়ন মার্কিন ডলারের সমমূল্যের রাজস্ব আয় করে। মিয়ানমারে প্রতি মাসে ৩০ মিলিয়নের বেশি লটারি টিকিট বিক্রি হয়। মিয়ানমার সরকার প্রতি টিকিট হতে ৪০ % কর হিসেবে সংগ্রহ এবং অবশিষ্ট ৬০% পুরস্কার হিসেবে বিতরণ করে। ২০১৩ হতে মিয়ানমারে ইউরোপীয় ফুটবল নিয়ে অবৈধ জুয়া এবং ব্যাংকক স্টক এক্সচেঞ্জের সংখ্যা বিষয়ক জুয়ার প্রতি নাগরিকরা আকৃষ্ট হওয়ায় এটির বিক্রয় কমে গেছে।

তথ্যসূত্র
---------

1. ↑  "Against the odds"। *The Economist*। ৮ অক্টোবর ২০১২। ২০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৫।
2. 1 2 3  Noe Noe Aung (১৫ জুলাই ২০১৪)। "The big pay-off: demystifying the state lottery"। *Myanmar Times*। ২০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৫।
3. ↑  Guyitt, Wade (১৪ জুলাই ২০১৪)। "Background check: Myanmar's banking history"। *Myanmar Times*। ২০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৫।
4. 1 2 3  Roughneen, Simon (৪ সেপ্টেম্বর ২০১৩)। "Days Not Numbered for Burma's Lottery, Chief Says"। *The Irrawaddy*। ২০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৫।
5. 1 2 3  Thant Myint-U (২০০১)। *The Making of Modern Burma*। ক্যাম্ব্রিজ বিশ্ববিদ্যালয় প্রেস। পৃষ্ঠা ১৬৬। আইএসবিএন 9780521799140।
6. 1 2 3  "ေအာင္ဘာေလထီအေၾကာင္း"। *aungbarlay-mm.com* (বর্মি ভাষায়)। ২০১৬-০১-২৫ তারিখে মূল থেকে আর্কাইভ করা। সংগ্রহের তারিখ ২০২২-১১-১৫।

প্রবেশদ্বার: মিয়ানমার
**মনীন্দ্রভূষণ গুপ্ত** ( জন্ম: ১৮৯৮ - মৃত্যু ১০ ফেব্রুয়ারি, ১৯৬৮) প্রখ্যাত বাঙালি চিত্রশিল্পী ।

জন্ম ও প্রারম্ভিক জীবন
----------------------

মনীন্দ্রভূষণের জন্ম অধুনা বাংলাদেশের ঢাকার আউটশাহি গ্রামে । পিতা ছিলেন রাজেন্দ্রভূষণ গুপ্ত ।

মনীন্দ্রভূষণের প্রারম্ভিক পড়াশোনা বাড়ীতেই গৃহশিক্ষকের কাছে। ছোট বেলায় নিজের হাতে পূজার প্রতিমা গড়তেন। স্লেট পেনসিলে স্কেচ আঁকায় আগ্রহ ছিল। ১১ বৎসর বয়সে ১৯০৯ খ্রিস্টাব্দে শান্তিনিকেতনে ব্রহ্মচর্যের বিদ্যালয়ের পড়তে আসেন। তার প্রথম পাঠ অসিতকুমার হালদারেরনিকট।  কলাভবনে চিত্রকলাবিদ্যা শেখেন। মাঝে ঢাকায় জগন্নাথ কলেজে বি.এ পড়াশোনা শুরু করলেও গান্ধীজীর অসহযোগ আন্দোলনে যোগ দিয়ে পড়াশোনা ত্যাগ করেন। শিল্পাচার্য নন্দলাল বসুর প্রথম  ছাত্রদলের অন্যতম ছিলেন মনীন্দ্রভূষণ । রমেন্দ্রনাথ চক্রবর্তী, বিনোদ বিহারী মুখোপাধ্যায় রামকিঙ্কর বেইজ  প্রমুখেরা মনীন্দ্রভূষণের সমসাময়িক ছিলেন ।

কর্ম জীবন ও শিল্প নিদর্শন
-------------------------

১৯১৬ খ্রিস্টাব্দে Indian Society of Oriental Art এ তার প্রথম প্রদর্শনী অনুষ্ঠান হয়। অন্ধ্র জাতীয় কলাশালায় পর সিংহলে ( বর্তমানে শ্রীলঙ্কা) আনন্দ কলেজে কলা বিভাগের প্রধান হিসাবে দু-বছর ছিলেন এবং গবেষণা করেন। এই সময় সিগিরিয়া গুহার শিল্পনিদর্শন দেখে বহু ছবি আঁকেন । ১৯৩১ খ্রিস্টাব্দ  হতে ১৯৫৩ খ্রিস্টাব্দ কলকাতার সরকারী আর্ট কলেজে শিক্ষকতা করেন। এই সময় বাংলাদেশের প্রখ্যাত চিত্রশিল্পী জয়নুল আবেদিন তার ছাত্র ছিলেন। মনীন্দ্রভূষণের নৈসর্গিক চিত্রে বিশেষ আকর্ষণ ও এক নিজস্ব ধারা ছিল। তার অঙ্কিত ছবির মধ্যে ' মালবিকা ',' দেবযানী ' বিজয় সিংহের সিংহল যাত্রা ' উল্লেখযোগ্য । তার ছবিগুলিকে মোটামুটি চারভাগে ভাগ করা যায় । যেমন - পুরাণ ও মহাকাব্যে বর্ণিত ছবি, নিসর্গ দৃশ্যাবলি, বিভিন্ন শ্রেণীর নর-নারী তথা প্রতিকৃতি-জাতীয় রচনা এবং ড্রয়িং ও স্কেচ।  বাংলার তথা বাংলাদেশের গ্রামের বিভিন্ন রূপ তার ছবিতে বিশেষ স্থান পেত। শিল্প, শিল্পী ও শিল্পতত্ত্ব বিষয়ক বহু প্রবন্ধ বাংলা ও ইংরাজীতে লিখেছেন । এমন কি কাগজ প্রস্তুত ও গালাশিল্প  সম্বন্ধে মনীন্দ্রভূষণের প্রবন্ধাবলী প্রামাণিক হিসাবে গণ্য হয়।

উল্লেখযোগ্য রচনা
----------------

* সিংহলের শিল্প ও সভ্যতা
* Impressions of Pilgrimage of Kadarnath and Badrinath in Twelve Linocuts

মৃত্যু
------

ইংরাজী ১৯৬৮ খ্রিস্টাব্দে র ১০ ই ফেব্রুয়ারি মনীন্দ্রভূষণ গুপ্ত প্রয়াত হন ।

তথ্যসূত্র
---------

সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাংলা চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ৫৩৫ দ্রষ্টব্য ।
**বাংলাদেশ ইন্সটিটিউট অফ পিস অ্যান্ড সিকিউরিটি স্টাডিজ** (বিআইপিএসএস)  একটি নিরপেক্ষ ও অলাভজনক সংস্থা। এটি একটি স্বতন্ত্র সংস্থা, যা দক্ষিণ এবং দক্ষিণ-পূর্ব এশিয়ার সাথে সম্পর্কিত শান্তি ও সুরক্ষা সম্পর্কিত বিষয়গুলো নিয়ে গবেষণা করে। বাংলাদেশ এবং দক্ষিণ ও দক্ষিণ-পূর্ব এশিয়ার অন্যান্য দেশের প্রেক্ষাপটে একাডেমিক গবেষণা এবং নীতি বিশ্লেষণের মধ্যে সামঞ্জস্য সাধনে কাজ করে ইনস্টিটিউটটি। কৌশলগত চিন্তাবিদ, শিক্ষাবিদ, সিভিল সার্ভিসের সদস্য, ফরেন সার্ভিসের সদস্য, সশস্ত্র বাহিনী এবং গণমাধ্যমকর্মীদের সদস্যরা ইনস্টিটিউটের সাথে যুক্ত আছেন। 

বিআইপিএসএস বাংলাদেশে এবং দক্ষিণ-এশিয়ায় চরমপন্থা ও জঙ্গিবাদ বিষয়ক গবেষণাকে কেন্দ্র করে বাংলাদেশ সন্ত্রাসবাদ গবেষণা কেন্দ্র (বিসিটিআর) নামে একটি বিশেষায়িত শাখা চালু করেছে।

পটভূমি
------

বাংলাদেশ ইনস্টিটিউট অফ পিস অ্যান্ড সিকিউরিটি স্টাডিজ (বিআইপিএসএস) এই অঞ্চলের পাশাপাশি বিশ্বব্যাপী সুরক্ষা, শান্তি ও সুরক্ষা গবেষণার সব দিক নিয়ে বিশ্লেষণ করে, যা বাংলাদেশে এই ধরনের প্রথম প্রতিষ্ঠান। এটি সকল স্তরের অনুশীলনকারী, শিক্ষাবিদ এবং কর্মীদের মধ্যে গবেষণা, প্রশিক্ষণ, মতবিনিময় এবং সংলাপের জন্য একটি ফোরাম হিসাবে কাজ করে।

আরো দেখুন
---------

* বাংলাদেশের প্রতিষ্ঠানের তালিকা

তথ্যসূত্র
---------

1. ↑  Bangladesh Institute of Peace and Security Studies web site
2. ↑  "Youth participation in politics a must"। *The Daily Star* (ইংরেজি ভাষায়)। ২০১৭-০৮-০৬। সংগ্রহের তারিখ ২০১৭-১২-২১।
3. ↑  "Building awareness against extremism stressed"। *The Daily Star* (ইংরেজি ভাষায়)। ২০১৭-১১-১৬। সংগ্রহের তারিখ ২০১৭-১২-২১।
4. ↑  "Workshop on Rohingya crisis in Dhaka tomorrow"। *The Daily Star* (ইংরেজি ভাষায়)। ২০১৭-১০-১৩। সংগ্রহের তারিখ ২০১৭-১২-২১।

বহি সংযোগ
---------

* প্রকাশনা
* ঘটনাবলী
* আন্তর্জাতিক সম্মেলন / সেমিনার
* প্রকল্প
* মিডিয়াতে বিআইপিএসএস
**পরমহংস মণ্ডলী** একটি গোপন সামাজিক-ধর্মীয় সংগঠন, যা ১৮৪৯ সালে বোম্বেতে প্রতিষ্ঠিত হয়েছিল। এটি ১৮৪৪ সালে সুরাটে প্রতিষ্টিত মানব ধর্ম সভার সাথে ঘনিষ্ঠ সম্পর্ক ছিল। দুর্গারাম মেহতাজি, দাডোবা পান্ডুরং এবং তার বন্ধুদের একটি দল মিলে সংগঠনটি শুরু করেছিলেন। দাডোবা পান্ডুরং মানবধর্ম সভা ত্যাগ করার পর এই সংগঠনের নেতৃত্ব গ্রহণ করেন। তিনি ১৮৪৮ সালে মানব ধর্ম সভার জন্য *ধর্ম বিবেচন* এবং পরমহংস মণ্ডলীর জন্য "পরমহংসিক ব্রাহ্ম্যধর্ম"-এ তার নীতির রূপরেখা দেন। এটি একটি গোপন সমাজ হিসাবে কর্মকান্ড চালাতো এবং বিশ্বাস করা হয় যে ১৮৬০ সালে এর অস্তিত্ব প্রকাশিত হওয়ার ফলে সংগঠনটির বিলুপ্তি ত্বরান্বিত করেছিল।

এটি ১৮৪৯ সালে প্রতিষ্ঠিত মহারাষ্ট্রের প্রথম সামাজিক-ধর্মীয় সংগঠন। এই মন্ডলীর প্রতিষ্ঠাতারা একেশ্বরে বিশ্বাস করতেন। তারা মূলত জাতপাতের নিয়ম ভাঙতে আগ্রহী ছিলেন। তাদের সভায় নিম্নবর্ণের লোকদের রান্না করা খাবার সদস্যরা গ্রহণ করত। মন্ডলী নারী শিক্ষা এবং বিধবা পুনর্বিবাহেরও পক্ষে ছিল।

তথ্যসূত্র
---------

1. ↑  Socio religious reform movements in India,(ইংরেজি ভাষায়) কেনেথ ডাব্লিউ জোন্স ও গরডন জনসন, পৃষ্ঠা নং ১৩৯-১৪০, আইএসবিএন ০-৫২১-২৪৯৮৬-৪
2. 1 2  From Plassey to Partition (ইংরেজি ভাষায়); শেখর বন্দ্যোপাধ্যায়,পৃষ্ঠা ১৫৩, আইএসবিএন ৮১-২৫০-২৫৯৬-০
3. ↑  ও'হানলন, রোজালিন্ড (২০০২-০৮-২২)। *Caste, Conflict and Ideology: Mahatma Jotirao Phule and Low Caste Protest in Nineteenth-Century Western India* (ইংরেজি ভাষায়)। ক্যাম্ব্রিজ বিশ্ববিদ্যালয় প্রেস। আইএসবিএন 978-0-521-52308-0। ২০২২-০৮-০৩ তারিখে মূল থেকে আর্কাইভ করা। সংগ্রহের তারিখ ২০২২-০৮-০৩।

প্রবেশদ্বার: হিন্দুধর্ম ভারত
নরসুন্দা নদীর তীরে পাগলা মসজিদ
**পাগলা মসজিদ** বা **পাগলা মসজিদ ও ইসলামি কমপ্লেক্স** বাংলাদেশের একটি প্রাচীন মসজিদ যা কিশোরগঞ্জ সদরের নরসুন্দা নদীর তীরে অবস্থিত। তিন তলা বিশিষ্ট মসজিদটিতে একটি সুউচ্চ মিনার রয়েছে। মসজিদ কমপ্লেক্সটি ৩ একর ৮৮ শতাংশ জায়গার উপর প্রতিষ্ঠিত। ১৯৭৯ সালের ১০ মে থেকে ওয়াকফ্ স্টেট মসজিদটি পরিচালনা করছে।

ইতিহাস
------

পাগলা মসজিদটি কিশোরগঞ্জ সদর উপজেলার হারুয়া নামক স্থানে নরসুন্দা নদীর তীরে অবস্থিত। জনশ্রুতি অনুসারে, কিশোরগঞ্জের ঐতিহাসিক হয়বতনগর জমিদার বাড়ির ঈসা খান-র বংশধর দেওয়ান জিলকদর খান ওরফে জিল কদর পাগলা সাহেব নামক একজন আধ্যাতিক ব্যক্তি নরসুন্দা নদীর তীরে বসে নামাজ পড়তেন। পরবর্তীতে স্থানটিতে মসজিদটি নির্মত হয়। জিল কদর পাগলার নামানুসারে মসজিদটি ‘পাগলা মসজিদ’ হিসেবে পরিচিতি পায়।। অপর জনশ্রুতি অনুসারে, তৎকালীন কিশোরগঞ্জের হয়বতনগর জমিদার পরিবারের ‘পাগলা বিবি’র নামানুসারে মসজিদটির নামকরণ করা হয়।।

সমাজ কল্যাণ
-----------

মসজিদের আয় থেকে বিভিন্ন সেবামূলক খাতসহ জটিল রোগীদের চিকিৎসায় এর অর্থ ব্যয় করা হয়। এবার মসজিদের আয় দিয়ে কোভিড রোগীদের চিকিৎসার জন্য শহীদ সৈয়দ নজরুল ইসলাম মেডিকেল কলেজ হাসপাতালে চিকিৎসা সরঞ্জাম কিনে দেওয়া হয়।

চিত্রশালা
---------

পাগলা মসজিদের দ্বিতীয় ও তৃতীয় তলা এবং এর তিনটি গম্বুজ, কিশোরগঞ্জ

আরও দেখুন
---------

* বাংলাদেশের মসজিদের তালিকা
* ঢাকা বিভাগের মসজিদের তালিকা

তথ্যসূত্র
---------

1. ↑  "কিশোরগঞ্জের ঐতিহাসিক 'পাগলা মসজিদ'"। *ঢাকা টাইমস*। সংগ্রহের তারিখ ১৫ ফেব্রুয়ারি ২০২০।
2. ↑  "বাংলাদেশের পাগলা মসজিদ!"। *বাংলা নিউজ* (ইংরেজি ভাষায়)। সংগ্রহের তারিখ ১৫ ফেব্রুয়ারি ২০২০।
3. 1 2 3 4  "পাগলা মসজিদের ইতিকথা"। *ইনকিলাব*। সংগ্রহের তারিখ ১৫ ফেব্রুয়ারি ২০২০।
4. ↑  "ঐতিহাসিক পাগলা মসজিদ"। *কিশোরগঞ্জ জেলা* (ইংরেজি ভাষায়)। ৪ মে ২০২০ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২০।
5. ↑  "জীবন্ত কিংবদন্তি কিশোরগঞ্জের পাগলা মসজিদ"। *কালের কণ্ঠ*। সংগ্রহের তারিখ ১৫ ফেব্রুয়ারি ২০২০।
6. ↑  "পাগলা মসজিদের সিন্দুকে পাওয়া গেল ২ কোটি ৩৪ লাখ টাকা"।
**শাওন চৌধুরী** বাংলাদেশী বংশোদ্ভূত একজন বিখ্যাত ব্রিটিশ বক্সার। তিনি ইংল্যান্ডের লিভারপুলে অনুষ্ঠিত 'বৃটিশ অ্যামেচার ফ্রি স্টাইল বক্সিং চ্যাম্পিয়নশীপে' প্রতিদ্বন্দ্বী দুইবারের বৃটিশ চ্যাম্পিয়নকে হারিয়ে বৃটিশ অ্যামেচার বক্সিং চ্যাম্পিয়ন হবার গৌরব অর্জন করেন। ‌

প্রাথমিক পরিচয়
---------------

শাওন চৌধুরীর আদি বাড়ি বৃহত্তর সিলেটের সুনামগঞ্জ জেলার জগন্নাথপুর উপজেলাধীন কুবাজপুর গ্রামে। শাহাব চৌধুরী ও সৈয়দা শাহনাজ হোসনে জাহান সাইদা চৌধুরীর পুত্র শাওন চৌধুরী লেখাপড়ার পাশাপাশি বক্সিংকে নিজের ক্যারিয়ার হিসেবে বেছে নিয়েছেন। ‌

খেলাধুলা
--------

২০২১ সালে ইংল্যান্ডের লিভারপুলে অনুষ্ঠিত বৃটিশ অ্যামেচার ফ্রি স্টাইল বক্সিং চ্যাম্পিয়নশীপ প্রতিযোগিতায় প্রতিদ্বন্দ্বী সাবেক দুই বারের বৃটিশ চ্যাম্পিয়নকে হারিয়ে শাওন চৌধুরী ব্রিটিশ অ্যামেচার বক্সিং চ্যাম্পীয়ন হবার গৌরব অর্জন করেন।

তথ্যসূত্র
---------

1. 1 2  TLT (২০২১-১২-০৬)। "সমগ্র ইউকের অ্যামেচার বক্সিং চ্যাম্পিয়ন হলেন ব্রিটিশ বাংলাদেশি শাওন চৌধুরী"। *The London Times* (ইংরেজি ভাষায়)। সংগ্রহের তারিখ ২০২২-০৫-০৮।
2. 1 2 3  "বৃটিশ অ্যামেচার বক্সিং চ্যাম্পিয়ন বাংলাদেশি শাওন"। *মানবজমিন*। সংগ্রহের তারিখ ২০২২-০৫-০৮।
**ড. বেলাল হোসেন** বাংলাদেশের একজন বিজ্ঞানী এবং গবেষক। বেলাল হোসেন নোয়াখালী বিজ্ঞান ও প্রযুক্তি বিশ্ববিদ্যালয়ে অধ্যাপক হিসেবে কর্মরত আছেন। বেলাল হোসেন কুমিল্লার চৌদ্দগ্রাম উপজেলার কেন্দুয়া গ্রামের মৃত আব্দুছ ছোবাহান ভূঁঞা ও দেলোয়ারা বেগমের প্রথম পুত্র। তিনি চট্টগ্রাম বিশ্ববিদ্যালয়ের মেরিন সায়েন্স অ্যান্ড ফিশারিজ বিভাগে স্নাতক, যুক্তরাজ্যের হাল বিশ্ববিদ্যালয় থেকে মাস্টার্স এবং ব্রুনাইর দারুসসালাম বিশ্ববিদ্যালয় থেকে পিএইচডি ডিগ্রি লাভ করেন। অস্ট্রেলিয়ান মিউজিয়াম রিসার্চ ইনস্টিটিউট থেকে তিনি পোস্ট ডক্টরাল গবেষণা সম্পন্ন করেন।

কর্মজীবন
--------

ড. বেলাল নোয়াখালী বিজ্ঞান ও প্রযুক্তি বিশ্ববিদ্যালয়ে ২০০৮ সালে প্রভাষক হিসেবে যোগদান করে বর্তমানে অধ্যাপক হিসেবে কর্মরত আছেন। তিনি বিশ্ববিদ্যালয়ের রিসার্চ সেলের পরিচালক (ভারপ্রাপ্ত) হিসেবে অতিরিক্ত দায়িত্ব পালন করছেন। ইতোপূর্বে তিনি আরো দুবার উক্ত দায়িত্ব পালন করেন। এছাড়া তিনি মৎস্য ও সমুদ্র বিজ্ঞান বিভাগের দুবার বিভাগীয় প্রধানের দায়িত্ব পালন করেছিলেন।

আবিষ্কার
--------

ড. বেলাল হোসেন বাংলাদেশের একমাত্র বিজ্ঞানী যিনি পলিকীটের সম্পূর্ণ নতুন প্রাণির সন্ধান দিতে পেরেছেন। ড. বেলাল হোসেন মোট পাঁচটি প্রাণি আবিষ্কার করেন এবং এখনো তার গবেষণা কার্যক্রম চালিয়ে যাচ্ছেন।এই প্রাণিগুলোর মধ্যে চারটিই অমেরুদন্ডী প্রাণি।এর মধ্যে দুইটি আবিষ্কার করেন ২০১৬ সালে প্রথমটি Nephtys bangladeshi এবং দ্বিতীয়টি Victoriopisa bruneiensis  বাংলাদেশের উপকূলীয় অঞ্চল থেকে Nephtys bangladeshi (ন্যাফটাইস বাংলাদেশি) নামে অমেরুদণ্ডী পলিকীটের নতুন একটি প্রজাতি আবিষ্কার করেন। ব্রুনাইর সমুদ্র এলাকা থেকে Victoriopisa bruneiensis (ভিক্টোরিওপিসা ব্রুনেইয়েনসিস) নামে অমেরুদণ্ডী Amphipod এর নতুন একটি প্রজাতি আবিষ্কার করেন।

পরবর্তীতে আরো দুইটি অমেরুদন্ডী প্রাণি আবিষ্কার করেন Neumania nobiprobia (নিউমেনিয়া নোবিপ্রবিয়া) ও এবং দ্বিতীয়টি Arrenurus smiti (অ্যারেনুরাস স্মিতি)। দুটি প্রজাতির মধ্যে Neumania nobiprobia (নিউমেনিয়া নোবিপ্রবিয়া)-এর নামকরণ করেন নোয়াখালী বিজ্ঞান ও প্রযুক্তি বিশ্ববিদ্যালয়ের নামের সংক্ষিপ্ত রূপ নোবিপ্রবি-এর সঙ্গে মিল রেখে এবং দ্বিতীয় প্রাণীটির নামকরণ করা হয় নেদারল্যান্ডের বিখ্যাত একারোলজিস্ট হ্যারি স্মিথের নামে।

তথ্যসূত্র
---------

1. ↑  Nephtys bangladeshi n. sp. a new species of Nephtyidae (Annelida: Phyllodocida) from Bangladesh coastal waters.
2. ↑  "নোবিপ্রবি শিক্ষক ড. বেলালের আরও দুটি নতুন জলজ অমেরুদণ্ডী প্রাণী আবিষ্কার"। ২ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৯।
3. ↑  First records of water mites from Bangladesh (Acari, Hydrachnidia) with the description of two new species

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* অর্কিড
	+ ১

 |
| বৈজ্ঞানিক ডাটাবেজ | 
* গুগল স্কলার
* রিসার্চার আইডি
* স্কোপাস লেখক

 |
**রোনান প্যাট্রিক জন কেটিং** (জন্ম: ৩রা মার্চ, ১৯৭৭) হলেন একজন আইরিশ রেকর্ডিং শিল্পী, গায়ক-গীতিকার, বাদ্যকার ও মানবপ্রেমিক। ১৯৯৪ সালে বয়জোনের লিড সিঙ্গার হিসেবে কেইথ ডাফি, মিকি গ্রাহাম, শেন লিঞ্চ ও স্টিফেন গেটলির সঙ্গে তিনি প্রথম আত্মপ্রকাশ করেন। তার একক কেরিয়ারের শুরু ১৯৯৯ সালে এবং এর ফলস্রুতি ৯টি স্টুডিও অ্যালবাম। তিনি ব্যাপক জনপ্রিয়তা পান তার "*হোয়েন ইউ সে নাথিং অ্যাট অল*" গানটির জন্য। এই গানটি *নটিং হিল* চলচ্চিত্রের অন্তর্ভুক্ত হয়েছিল এবং একাধিক দেশে জনপ্রিয়তা পেয়েছিল। একক শিল্পী হিসেবে সারা বিশ্বে কেটিং-এর ৩৫ মিলিয়ন রেকর্ড বিক্রি হয়েছে।

কেটিং মেরি কেটিং ফাউন্ডেশন নামে একটি জনসেবামূলক প্রতিষ্ঠানের হয়ে প্রচার চালান। এই প্রতিষ্ঠান স্তন ক্যানসার সম্পর্কে জনসচেতনতা বৃদ্ধির জন্য কাজ করে। সংস্থাটি কেটিং-এর মায়ের নামাঙ্কিত, যিনি ১৯৯৮ সালে নিজে ওই অসুখে মারা গিয়েছিলেন।

তথ্যসূত্র
---------

1. 1 2  "Ronan Keating Biography"। Sing365.com। ৯ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ১৩, ২০১১।
2. ↑  "The success story rolls on"। Timesofmalta.com। ১৩ মার্চ ২০১০। সংগ্রহের তারিখ ১৪ জানুয়ারি ২০১১।
**পরিমল গোস্বামী** (১ সেপ্টেম্বর ১৮৯৭ - ২৭ জুন ১৯৭৬) রবীন্দ্রোত্তর যুগে যে সকল সাহিত্যিক বাংলা ভাষা ও সাহিত্যকে সমৃদ্ধ করেছেন তাঁদের অন্যতম। বিশিষ্ট প্রাবন্ধিক, রসরচনা ও ব্যঙ্গাত্মক রচনার জন্য সমধিক পরিচিত ছিলেন।

জন্ম ও প্রারম্ভিক জীবন
----------------------

পরিমল গোস্বামীর জন্ম ১৮৯৭ খ্রিস্টাব্দের ১লা সেপ্টেম্বর বৃটিশ ভারতের অধুনা বাংলাদেশের ফরিদপুর জেলা বর্তমানে রাজবাড়ি জেলার কালুখালী উপজেলার রতনদিয়ায়। সাহিত্যিক পিতা বিহারীলাল গোস্বামী (১৮৭২ - ১৯৩১) ছিলেন  রবীন্দ্রনাথ ঠাকুরের স্নেহভাজন এবং পাবনার পোতাদিয়া হাই স্কুলের প্রধান শিক্ষক। পরিমল ছিলেন পিতামাতার জ্যেষ্ঠ সন্তান। বাল্যকালে তার পড়াশোনা শুরু পাবনা জেলারই পোতাদিয়া গ্রামে। এরপর তিনি শিক্ষা লাভ করেন শান্তিনিকেতনে ও কলকাতায়।

কর্মজীবন ও সাহিত্যকর্ম
----------------------

পরিমল গোস্বামীর এম.এ পাশের পর প্রবাসী ও শনিবারের চিঠি প্রভৃতি পত্রিকার সাথে ঘনিষ্ঠ সম্পর্ক গড়ে ওঠে। একসময় কিছুদিন 'শনিবারের চিঠি'র সম্পাদনা করেছেন। প্রবন্ধ, ব্যঙ্গাত্মক ও কৌতুকময় গল্প এবং রসরচনার জন্য প্রসিদ্ধ ছিলেন। অত্যন্ত পরিচিত ও সাধারণ ঘটনাকে বৈপরীত্য সহযোগে এমনভাবে উপস্থাপন করেন যে, সেটি এক সিরিয়াস গল্প হয়ে ওঠে। অনেকে তার এই দক্ষতার জন্য তাকে, এই বিষয়ের বিখ্যাত লেখক স্টিফেন লিককের স্বগোত্রীয় ভাবেন। বিভিন্ন সংস্থার প্রচার অধ্যক্ষ ও বেতার ভাষ্যকাররূপে তার সুনাম ছিল। ১৯৪৫ - ১৯৬৪ খ্রিস্টাব্দে তিনি যুগান্তর পত্রিকার সম্পাদকীয় ও রবিবাসরীয় আসরে কাজ করেছেন। যুগান্তরে সরস ও রসাত্মক রচনা তিনি 'এক-কলমী' ছদ্মনামে লিখতেন। সাহিত্যকীর্তি ছাড়াও পরিমল গোস্বামী বৈঠকি গল্পে ও আলোচনা আসর জমিয়ে রাখতেন। ফটোগ্রাফিতেও তার সমান দক্ষতা ছিল।

রচিত গ্রন্থসমূহ
---------------

পরিমল গোস্বামী রচিত উল্লেখযোগ্য গ্রন্থগুলি হল -

* *দুষ্মন্তের বিচার* (১৯৪৩)
* *ঘুঘু*
* *নামক নাটক* (১৯৪৪)
* *বুদ্বুদ* (১৯৩৬)
* *ট্রামের সেই লোকটি* (১৯৪৪)
* *ব্ল্যাক মার্কেট* (১৯৪৫)
* *মার্কা লেঙ্গে* (১৯৫০)
* *পুরুষের ভাগ্য*
* *স্মৃতি চিত্রণ*
* *দ্বিতীয় স্মৃতি*
* *পত্রস্মৃতি*
* *আমি যাদের দেখেছি*
* *যখন সম্পাদক ছিলাম*
* *পথে পথে*
* *ম্যাজিক লন্ঠন*
* *সপ্তপঞ্চ*
* *স্কুলের মেয়েরা*
* *মহামন্বন্তর* ইত্যাদি

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৮৫, আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১২৩। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
3. ↑  "পরিমল গোস্বামীর শ্রেষ্ঠ ব্যঙ্গ-গল্প ..."। সংগ্রহের তারিখ ২০২১-০৮-৩১।
**মোহাম্মদ আপান্ডি আলি** (Mohamed Apandi Ali) হলেন একজন মালয়েশিয়ান আইনজীবী এবং রাজনীতিবিদ, যিনি ২০১৫ থেকে ২০১৮ সালে মালয়েশিয়ার অ্যাটর্নি জেনারেল ছিলেন। অফিস নিয়োগ পরে ছয় মাসের মধ্যে, তিনি তখনের প্রধানমন্ত্রী নাজিব রাজাককে ১মালেশিয়া ডেভেলপমেন্ট বারহ্যাড (1MDB) এবং এসআরসি ইন্টারন্যাশনাল মামলা সহ যেকোনো ত্রুটি নেই এবং তাকে "কোনও আরও কর্মক্ষমতা ছাড়া" চিহ্নিত করে মার্ক করেন।

কর্মজীবন
--------

২০১৫ সালের ২৭ জুলাই তারিখে, তখনের প্রধানমন্ত্রী নাজিব রাজাক প্রাথমিকভাবে মালয়েশিয়ার অ্যাটর্নি জেনারেল আবদুল গানি পাতাইলকে বরখাস্ত করেন এবং তার জায়গায় আপান্ডি নিয়োগ দেন। আপান্ডি অ্যাটর্নি জেনারেল হিসেবে কাজ করেন যেতে সরকারী অধিকার দ্বারা তখনের প্রধানমন্ত্রী মাহাথির বিন মোহাম্মদ তারিখ ৪ জুন ২০১৮ তারিখে বরখাস্ত করতেন।

তথ্যসূত্র
---------

1. ↑  "Malaysian PM cleared of graft after funds in account declared a Saudi gift"। *Reuters* (ইংরেজি ভাষায়)। ২০১৬-০১-২৬।
2. ↑  "Bungling AG Gives Away MORE EVIDENCE At Press Conference Meant To Clear Najib! EXCLUSIVE"। *Sarawak Report*। ২০১৬-০১-২৬।
3. ↑  MAGESWARI, LOSHANA K. SHAGAR and M. (২০১৫-০৭-২৮)। "Mohamed Apandi Ali replaces Gani Patail as Attorney-General"। *The Star* (ইংরেজি ভাষায়)।
4. ↑  "Agong consents to Thomas as AG, Apandi sacked"। *Malaysiakini*। ২০১৮-০৬-০৫।
চোখ ঘুরানো ইমোজি
**চোখ ঘুরানো** হল একরকম অঙ্গভঙ্গি যেখানে একজন ব্যক্তি তার চোখ কিছুটা উপরের দিকে ঘুরিয়ে দেয়, এটা প্রায়শই এক দিক থেকে অন্য দিকে আবর্তিত গতিতে করা হয়। ইংরেজি বলয়ে একে অপ্রত্যাশিত পরিস্থিতি বা ব্যক্তির প্রতি গৌণ-আক্রমনাত্মক প্রতিক্রিয়া হিসেবে অথবা ক্ষোভের (exasperation) বহিঃপ্রকাশ হিসেবে চিহ্নিত করা হয়েছে। ভৌত কোন সংস্পর্শ ছাড়াই উদ্দিষ্ট ব্যক্তিকে অসম্মতি বা অব্যাহতি জানাতে এরূপ অঙ্গভঙ্গি ব্যবহার করা হয়। আবার চোখ পাকানো বলতে উদ্দিষ্ট ব্যক্তি বা ব্যক্তিসমষ্টির দিকে ক্রুদ্ধ দৃষ্টিতে তাকিয়ে ক্ষোভ প্রকাশের প্রক্রিয়াকে বোঝানো হয়ে থাকে।

ইতিহাস
------

অক্সফোর্ড ইংরেজি অভিধান অনুসারে, অন্তত পক্ষে ষোড়শ শতাব্দী থেকে সাহিত্যে চোখ ঘুরানোর উল্লেখ পাওয়া যায়। উইলিয়াম শেক্সপিয়ার পর্যায়ক্রমে তার রচনায় অঙ্গভঙ্গি ব্যবহার করে অন্য চরিত্রের প্রতি লালসা বা আবেগকে তুলে ধরতেন, যেমনটি তার *দ্য রেপ অফ লুক্রেস*-এ ব্যবহৃত হয়েছে। সেই সময়কালের মধ্যে **চোখ ঘুরানো** সাধারণত ইচ্ছা বা ছিনালির অভিব্যক্তি হিসাবে ব্যবহৃত হত এবং শতাব্দী ধরে সাহিত্যে এইভাবেই এটির ব্যবহার অব্যাহত ছিল। প্রায় ১৯৫০ এর দশক পর্যন্ত এই একই অর্থ সংগীত এবং চলচ্চিত্রে ব্যবহৃত হত, কিন্তু বর্তমান সময়ে এসে এটির অর্থ বদলাতে শুরু করে। ১৯৮০ এর দশক পর্যন্ত নেতিবাচক ধারণায় চোখ ঘুরানোর এরকম ব্যাপক ব্যবহার দেখা যেত না।

সামাজিক অবস্থা
--------------

একজন তার চোখ ঘুরাচ্ছেন
একরকম মুখভঙ্গি ছেলেদের তুলনায় কিশোরী মেয়েরা অধিক ব্যবহার করে এবং মানুষের মধ্যে অ-মৌখিক যোগাযোগের অন্যতম সাধারণ রূপ। একচেটিয়াভাবে কিশোরীদের নিয়ে গবেষণা করার সময় দেখা গেছে, **চোখ ঘুরানো** অঙ্গভঙ্গি অসন্তুষ্টির সবচেয়ে বিশিষ্ট প্রতিক্রিয়া হিসাবে পরিলক্ষিত হয়। তের বছর বয়সী মেয়েদের ক্ষেত্রে সামাজিক পরিস্থিতিতে তাদের সহকর্মীদের প্রতি আগ্রাসনের প্রধান লক্ষণ হতে পারে এটি।

তথ্যসূত্র
---------

1. 1 2 3  O'Connor, Roisin (১৮ ফেব্রুয়ারি ২০১৬)। "Why do people roll their eyes? Psychologist suggests theories for passive-aggressive sign in teenage girls"। *The Independent*। সংগ্রহের তারিখ ২৬ অক্টোবর ২০১৭।
2. ↑  "Home : Oxford English Dictionary"। *www.oed.com* (ইংরেজি ভাষায়)। সংগ্রহের তারিখ ২০১৭-১১-২৮।
3. ↑  "THE RAPE OF LUCRECE"। *shakespeare.mit.edu*। সংগ্রহের তারিখ ২০১৭-১১-২৮।
4. ↑  "What Does An Eye Roll Mean?"। *Essilor News*। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৭।
5. ↑  LaFrance, Adrienne (মে ১১, ২০১৬)। "Why 13-Year-Old Girls Are the Queens of Eye-Rolling"। *The Atlantic*। সংগ্রহের তারিখ অক্টোবর ২৬, ২০১৭।
6. ↑  Kahlbaugh, Patricia E.; Haviland, Jeannette M. (১৯৯৪)। "Nonverbal communication between parents and adolescents: A study of approach and avoidance behaviors"। *Journal of Nonverbal Behavior*। **18** (1): 91–113। ডিওআই:10.1007/bf02169080।
**গোলাম ফারুক আওয়ান** ( উর্দু: غلام فاروق اعوان‎‎ ) (জন্ম: ১০ ফেব্রুয়ারি ১৯৬১), তিনি একজন পাকিস্তানি আইনজীবী এবং আইন, বিচার ও সংসদীয় বিষয়ক পাকিস্তানের প্রধানমন্ত্রীর প্রাক্তন উপদেষ্টা।  এর আগে তিনি পাকিস্তানের অতিরিক্ত অ্যাটর্নি জেনারেল হিসাবেও দায়িত্ব পালন করেছিলেন।

জীবনের প্রথমার্ধ
----------------

গোলাম ফারুক ১০ ফেব্রুয়ারি ১৯৬১ সালে জন্মগ্রহণ করেছিলেন। তিনি হতলা নামক গ্রামে জন্মগ্রহণ করেন । তিনি তার প্রাথমিকের পড়াশোনা হোতলা প্রাথমিক বিদ্যালয়ে পাস করেছেন। তিনি পাঞ্জাব বিশ্ববিদ্যালয় থেকে এলএলবিতে স্নাতক ডিগ্রি অর্জন করেছেন। তিনি ইসলামী পড়াশুনায় দক্ষতা অর্জন করেছিলেন। তিনি এমএতে স্নাতক হন। তিনি ছাত্র ইউনিয়নের রাজনীতিতেও অংশ নিয়েছিলেন এবং শিক্ষার্থীদের প্রতিনিধি হিসাবে ভূমিকা নিয়েছিলেন।

পরিবার
------

আওয়ান একটি রাজনৈতিক পরিবারভুক্ত পরিবারে জন্ম নেন। তিনি বাবর আওয়ানের ভাই। তাঁর ভাতিজা আইনজীবী শাকিল আওয়ান।

রাজনৈতিক পেশা
-------------

তিনি ১৯৯১ সালে আইনজীবী হয়েছিলেন এবং আইনজীবী হিসাবে ২০ বছর অতিবাহিত করেন। তিনি ৪ জানুয়ারী ২০১১-এ পাকিস্তানের অতিরিক্ত অ্যাটর্নি জেনারেল হন এবং ১৬ এপ্রিল ২০১১-তে পাকিস্তানের রাষ্ট্রপতি আসিফ জারদারি প্রধানমন্ত্রীর উপদেষ্টা হিসাবে নিযুক্ত হন।  ২০১১ সালে তাকে প্রধানমন্ত্রীর উপদেষ্টা করা হয়েছিল।

তথ্যসূত্র
---------

1. ↑  "Farooq Awan appointed as adviser to the PM of Pakistan"। *Rasoul News*। এপ্রিল ১৬, ২০১১। মার্চ ২১, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ১০, ২০১১।
2. ↑  "Asif Zardari appointed Farooq Awan as Adviser to PM"। *Pakistan Times*। এপ্রিল ১৬, ২০১১। নভেম্বর ৩, ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ১০, ২০১১।
3. ↑  "List of Advisers to the Prime Minister of Pakistan"। Ministry of Information and Broadcasting। জুন ২৯, ২০১১ তারিখে মূল থেকে আর্কাইভ করা। সংগ্রহের তারিখ আগস্ট ১০, ২০১১।
vader 2011
piotr Wiwczarek, 2015
marek Pająk, 2015
**ভাদের** একটি পোলিশ ডেথ মেটাল ব্যান্ড যা ১৯৮৩ সালে অলজতুন শহরে গঠিত হয়। পিয়ত্র উইকযারেকের মতে যিনি ব্যান্ডটির প্রতিষ্ঠাতা গায়ক ও গিটার বাদক বলেন স্টার ওয়ারস ফ্লিম সিরিজের ডার্থ ভাদেরের নাম থেকে এই নাম রাখা হয়েছে। এইচ পি লাভচক্রাফটের গল্পও এই ব্যান্ডের গানের কথার অনুপ্রেরণা। বিলবোর্ড ম্যাগাজিনের মতে ২০০৩ সাল থেকে ভাদের ব্যান্ড ৫০০০০০ কপি অ্যালবাম বিক্রি হয়েছে সারা বিশ্বে।

ভাদের ব্যান্ডের ১৯৯০ সালে প্রকাশিত তৃতীয় ডেমো মরবিড রিচ আন্তর্জাতিকভাবে তাদের পরিচিত করে তোলেযা ১০০০০ কপি বিক্রি হয়। এই সাফল্য তাদের ইয়ারাচি রেকর্ডসের সাথে চুক্তিবদ্ধ হতে সাহায্য করে। ১৯৯৩ সালে তাদের প্রথম অ্যালবাম দ্যা আল্টিমেট ইনক্যান্টেশনে এই ডেমোর গান গুলো যুক্ত হয়।

যোগাযোগের বিচ্ছিন্নতার কারণে ইয়ারাচি রেকর্ডসের সাথে তাদের চুক্তি শেষ হয়ে যায় সোথিস অ্যালবাম ও দ্যা ডার্কনেস এইজঃ লাইভ’৯৩ প্রকাশের মাধ্যমে। ১৯৯৫ সালে তারা ইম্প্যাক্ট রেকর্ডসের সাথে চুক্তিবদ্ধ হয়। ১৯৯৮ সালের অক্টোবরে তারা পোল্যান্ডে স্লেয়ার ব্যান্ডের একটি কনসার্ট ওপেন করে। ১৯৯৮ সালের শেষের দিকে তারা মেটাল ব্লেড রেকর্ডসের সাথে চুক্তিবদ্ধ হয় তাদের ৬ষ্ঠ অ্যালবাম লিটানি প্রকাশের জন্য। ১৯৯৯ সালের মার্চ মাসে তারা তাদের প্রথম আমেরিকা সফরে আসে। ১৯৯৯ সালে তারা আরেকটি ইউরোপীয়ান ট্যুরে বের হয় যা শেষ হয় থ্রাশ মেটাল ব্যান্ড টেস্টামেন্টের সাথে কনসার্টের মাধ্যমে। ২০০৪ সালে তারা ছোড়জোওতে সাইলসিয়ান স্টেডিয়ামে মেটালকা ব্যান্ডের কনসার্ট ওপেন করে ৫০০০০ লোকের সামনে।
২০০৯ সালের আগস্ট মাসে তাদের নিক্রোপোলিশ অ্যালবাম বের হয় নিউক্লিয়ার ব্ল্যাস্ট রেকর্ডসের মাধ্যমে। আমেরিকান রক ব্যান্ড ঈগলস অব ডেথ মেটাল ব্যান্ড তাদের নাম রেখেছে ভাদের ব্যান্ডের মাধ্যমে অনুপ্রাণিত হয়ে।

বর্তমান সদস্য
-------------

* পিয়ত্র উইকযারেক
* মারেক পাজাক
* পাওয়েল পল জারসজেউইকজ
* টমাস রেয়াস রেজেক

ডিস্কোগ্রাফি
------------

* দ্যা আল্টিমেট ইনক্যান্টেশন (১৯৯৩)
* ডি প্রফান্ডিস (১৯৯৫)
* ব্ল্যাক টু দ্যা ব্ল্যাইন্ড (১৯৯৭)
* লিটানি (২০০০)
* রিভেলেশন্স(২০০২)
* দ্যা বিস্ট(২০০৪)
* ইম্প্রেসন্স ইন ব্ল্যাড(২০০৬)
* নেক্রোপলিশ (২০০৯)
* রিটার্ন টু দ্যা মরবিড রিচ (২০১১)

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩ মে ২০০৬ তারিখে মূল থেকে আর্কাইভ করা। সংগ্রহের তারিখ ৩ মে ২০০৬।
2. ↑

বহিঃসংযোগ
---------


উইকিমিডিয়া কমন্সে **vader** সংক্রান্ত মিডিয়া রয়েছে।

* www.metalstorm.ee
* www.vader.pl
একটি বরফখণ্ড থেকে পানি/জল ফোঁটায় ফোঁটায় পড়ছে ও হিমায়িত হয়ে জমাট বেঁধে বরফ-শলাকা গঠন করছে
**হিমন** (ইংরেজি: Freezing) বা **কঠিনীভবন** (ইংরেজি: Solidification) বলতে পদার্থের এমন এক ধরনের দশান্তরকে বোঝায়, যেখানে একটি তরল পদার্থের তাপমাত্রা সাধারণত শীতলীকরণের কারণে হিমাংকের নিচে নেমে গেলে সেটি কঠিন পদার্থে পরিণত হয়। একে **হিমায়ন** বা **জমাটবদ্ধভবন**-ও বলা হতে পারে।

কোনও কোনও লেখকের মতে কঠিনীভবন একটি ভিন্ন প্রক্রিয়া যেখানে কোনও তরলের উপরে চাপ বৃদ্ধি করে সেটিকে কঠিনে পরিণত করা হয়। তবে প্রায়শই পরিভাষা দুইটি সমার্থক হিসেবে ব্যবহার করা হয়।

বেশিরভাগ পদার্থের জন্য গলনাংক ও হিমাংক একই তাপমাত্রা হয়ে থাকে। তবে কিছু কিছু পদার্থের ক্ষেত্রে এগুলি ভিন্ন হতে পারে। যেমন আগর (agar) নামক সমুদ্রশৈবালজাত জেলিসদৃশ পদার্থ গলনাংক ও হিমাংকে এক ধরনের শৈথিল্য প্রদর্শন করে। এটি ৮৫ °সে (১৮৫ °ফা) তাপমাত্রায় গলে যায় এবং৩২ °সে to ৪০ °সে (৮৯.৬ °ফা থেকে ১০৪ °ফা) তাপমাত্রার মধ্যে হিমায়িত হয় বা জমাট বাঁধে।

সারণি
-----

পদার্থের দশান্তর (* দে
* স
)| প্রতিথেকে | কঠিন | তরল | গ্যাস (বায়বীয়) | প্লাজমা |
| --- | --- | --- | --- | --- |
| কঠিন |  | গলন | ঊর্ধ্বপাতন |  |
| তরল | হিমন |  | বাষ্পীভবন |  |
| গ্যাস | অবক্ষেপণ | ঘনীভবন |  | আয়নন |
| প্লাজমা |  |  | পুনর্যোজন |  |

তথ্যসূত্র
---------

1. ↑  International Dictionary of Refrigeration,   ওয়েব্যাক মেশিনে আর্কাইভকৃত ১ অক্টোবর ২০১৯ তারিখে
2. ↑  ASHRAE Terminology,
3. ↑  "All About Agar"। Sciencebuddies.org। ২০১১-০৬-০৩ তারিখে মূল থেকে আর্কাইভ করা। সংগ্রহের তারিখ ২০১১-০৪-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* উইকিমিডিয়া কমন্সে হিমন সম্পর্কিত মিডিয়া দেখুন।

* একটি আন্তঃধাতব যৌগ হিমনের/কঠিনীভবনের চলমান চিত্র  ওয়েব্যাক মেশিনে আর্কাইভকৃত ২০১৫-১২-১০ তারিখে

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
**বেহেমথ** একটি পোলিশ ব্ল্যাকেন্ড ডেথ মেটাল ব্যান্ড, যা ১৯৯১ সালে গঠিত হয়। তারা পোলিশ আন্ডারগ্রাউন্ড মিউজিকে এক্সট্রিম মেটাল গানের বিস্তার ঘটাতে গুরুত্বপূর্ণ ভূমিকা পালন করে।১৯৯০ সালের আগ পর্যন্ত বেহেমথ ঐতিহ্যবাহী ব্ল্যাক মেটাল গান পরিবেশন করত অখ্রিস্টান ধাঁচের গানের কথায়। কিন্তু শীঘ্রই তাদের গায়ক নেগ্রাল গানে রহস্যময়তার পটভূমি নিয়ে আসে। ১৯৯৯ সালে তারা সাটানিকা অ্যালবাম প্রকাশের মাধ্যমে ব্ল্যাকেন্ড ডেথ মেটাল গানের জগতে প্রবেশ করে। অনেক সমালোচক যদিও বেহেমথকে ডেথ মেটাল, ব্ল্যাক মেটাল বা থ্রাশ মেটাল জাতের ব্যান্ড হিসেবে চিহ্নিত করতে চান, কিন্তু তাদের গায়ক নেগ্রাল এভাবে চিহ্নিত হওয়া পছন্দ করেন না।

 বেহেমথ ব্যান্ড
এভাবে ব্ল্যাকেন্ড ডেথ মেটাল ব্যান্ড হিসেবে চিহ্নিত হওয়াটা বেহেমথের জন্য দু’টি ইউরোপীয়ান সফর নিশ্চিত করে ডিসাইড এবং স্যাটারিকন ব্যান্ডের সাথে। **বেহেমথ** তাদের বিভিন্ন অ্যালবামে স্বতন্ত্রতার ছাপ রেখেছে। বিভিন্ন স্তরের কণ্ঠ এবং নিজস্ব ধরনের ড্রাম বাদন তাদের স্বকীয়তা প্রকাশ করে।

বেহেমথ ব্যান্ডটিকে নিজ দেশ পোল্যান্ডে নিষিদ্ধ করা হয় স্যাটানিজম ও মানুষকে খুন করার অনুপ্রেরণা যোগানোর অপরাধে। বর্তমানে অবশ্য পোল্যান্ডে ব্যান্ডটি আর নিষিদ্ধ নয়। তবে ব্যান্ডটি বির্তকের জন্ম দেয় সেপ্টেম্বর ২০০৭ সালে একটি কনসার্টে বাইবেল অবমাননা করে।

বেহেমথ বিভিন্ন ধরনের অখ্রিস্ট্রীয় প্রতীক ধারণ করে, যাতে মধ্য এশিয়ার প্রভাব সুস্পষ্ট।তাদের দ্যা অপস্টসি অ্যালবামের প্রচ্ছদে হিন্দু দেবী কালীকে দেখা যায়। এই অ্যালবামের প্রচ্ছদে আরও দেখা যায় সুমেরীয় দানবপাজুজুকে। বেহেমথ স্বল্প সময়ের জন্য অখ্রিস্ট্রীয় দেবতা বাফোমেটের নাম ধারণ করেছিল।

বাফোমেট

বর্তমান সদস্য
-------------

* এডাম নেগ্রাল দারস্কি
* তমাজ ওরিয়ন রবলোস্কি
* ইনফারনো
* প্যাট্রিক সিথ

বহিঃসংযোগ
---------

* বেহেমথের ওয়েবসাইট
* ইংলিশ উইকিতে বেহেমথ
*
**"মাই ইবিটি"** হচ্ছে একটি হিপ-হপ গান যা স্ট্যানলি লাফ্লেউর কর্তৃক "মি. ইবিটি" ছদ্দনামে সম্পাদিত হয়। গানটি ইলেক্ট্রনিক বেনিফিট ট্রান্সফার কার্ডের মাধ্যমে কী করা যেতে পারে তা নিয়ে বিলাপ করে (যুক্তরাষ্ট্র  এর আর্থিক অধিকারের জন্য ব্যবহৃত হয়।) গানটি এবং এর ভিডিও বিতর্কিত হয়ে ওঠে, বিশেষ করে রক্ষণশীল পন্ডিতদের মধ্যে, যারা গানটিকে দেশের কল্যাণ ব্যবস্থার গৌরব বলে মনে করেন।

বিষয়বস্তু
----------

"মাই ইবিটি"-এর গানগুলোর চরণসমূহ, কল্যাণমূলক অপব্যবহারের বাস্তব জীবনের উদাহরণগুলির উপর ভিত্তি করে তৈরি করা হয়েছে যা লাফ্লেউর হাতেকলমে তা বুঝতে পেরেছিলেন। গানটি একজন ব্যক্তিকে তাদের বোনের ই.বি.টি কার্ড ব্যবহার করে (যাকে একটি প্রতারণামূলক এবং তাই কার্ডের অপমানজনক ব্যবহার হিসাবে বিবেচনা করা হয়) বিভিন্ন দোকান থেকে জাঙ্ক ফুড (বেশিরভাগই আলু চিপ এবং কোমল পানীয়) কেনার জন্য বিলাপ করে।("কখনো ক্ষুধার্ত হবেন না, সারাদিন চলাফেরা করবেন"), এবং চেষ্টা করছেন, কিন্তু কার্ডে মারিজুয়ানা এবং অ্যালকোহল ক্রয় করতেও ব্যর্থ হচ্ছেন তাদের বিলাপ করে। এই কাজের একটি অজুহাত হিসাবে, গানটি আরও বলে যে এটি ঠিক আছে কারণ "এটি একটি ই.বি.টি. এটি কোনো ফুড স্ট্যাম্প নয়।"

গানটি ইউটিউব-এ পোস্ট করা একটি মিউজিক ভিডিওর সাথেও ছিল, যেখানে লাফ্লুরকে ই.বি.টি. ব্যবহার করে জাঙ্ক ফুড কেনার জন্য বিভিন্ন দোকানে ঘোরাঘুরি করা দেখানো হয়েছে। কার্ড, অনেকটা গানেই বর্ণনা করা হয়েছে তার মতো।

অভ্যর্থনা
---------

গানটি লোকেদের মনোযোগ আকর্ষণ করে যখন এর মিউজিক ভিডিওটি মাদক রিপোর্ট প্রকাশ করে। অসংখ্য রক্ষণশীল মন্তব্যকারী এবং ওয়েবসাইটগুলি গান এবং ভিডিওর সমালোচনা করেছে, অভিযোগ করেছে যে ভিডিওটি "কোনো কিছুর বা সমগ্র বিষয়ের বিশুদ্ধ ফ্যাশন পালন করা হয়েছে তবে তেমন কোনোকিছু পাওয়া যায়নি" এবং কল্যাণকে মহিমান্বিত করে।  বেন স্যপিরো গানটির সমালোচনা করেছেন এটা শুরু করে যে, "এক পাক্ষিক হয়ে আমেরিকার অর্থনীতিতে কী ভুল হয়েছে তা সংক্ষেপে বলা প্রায় অসম্ভব। যদি না আপনার নাম জনাব ই.বি.টি.হয়, এবং তিনি "এক ধরনের নিচ যে আমাদের সমাজকে দেউলিয়া করছে। "

সমালোচনার জবাবে, লেফলেউর এই বলে ভিডিওটিকে রক্ষা করেছেন যে গান এবং ভিডিওটি ই.বি.টি.এর সাথে সমস্যাগুলি উপস্থাপন করে। সিস্টেম এবং লোকেরা যারা এটির অপব্যবহার করে, তাদের এমন লোক হিসাবে বর্ণনা করা হয়েছে যারা "করদাতাদের মুখে সুবিধা কার্ড [ঘষে]" (যেমন তিনি ভিডিওতে নিজেকে চিত্রিত করেছেন), এইভাবে যাদের সত্যিই এটির সবচেয়ে বেশি প্রয়োজন তাদের সাহায্য অস্বীকার করে।

তথ্য সূত্র
----------

1. 1 2 3  Lysiak, Matthew। "Ripped by conservatives, rapper 'Mr. EBT' defends video as parody of welfare abuses"। *New York Daily News*। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Shapiro, Ben। "Four Minutes to Explain All That Is Wrong With America"। Townhall.com। ৩০ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Gharam, Michael। "Life's a beach on EBT Street"। The Boston Herald। সংগ্রহের তারিখ ২৭ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "- YouTube"। *YouTube*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

  



  

টেমপ্লেট:2010s-hiphop-song-stub
টেমপ্লেট:Politics-stub
**পটুয়াখালী সরকারি বালিকা উচ্চ বিদ্যালয়** বাংলাদেশের পটুয়াখালী জেলার একটি স্বনামধন্য ও ঐতিহাসিক শিক্ষাপ্রতিষ্ঠান।

অবকাঠামো
--------

১৯১৯ সালে বিদ্যালয়টি কালিতারা বালিকা বিদ্যালয় হিসাবে প্রতিষ্ঠিত হলে ১৯৪৬ সালে এটি বর্তমান নাম ধারন করে।  বর্তমানে বিদ্যালয়ে প্রশাসনিক ভবন সহ (প্রধান ভবন) একাডেমিক ভবনের সংখ্যা ৪টি।

প্রাতিষ্ঠানিক রূপরেখা
---------------------

### প্রাতিষ্ঠানিক ব্যবস্থা

স্কুলে দুটি অধিবেশনে (শিফ্‌ট) শিক্ষাদান করা হচ্ছে যথা: প্রভাতী অধিবেশন(মর্নিং শিফট) এবং দিবাকালীন অধিবেশন(ডে শিফট)। সকাল ৭.৩০ থেকে প্রভাতী অধিবেশন এবং দুপুর ১২.২০ থেকে দিবা অধিবেশনের কার্যক্রম শুরু হয়। । আবার প্রতিটি শিফটের প্রতি শ্রেণীর ছাত্রী এর পরিমান অনুযায়ী শাখায় ভাগ করা হয়েছে। মূলত শাখা যষ্ঠ শ্রেণী থেকে শুরু। অভিজ্ঞ এবং দক্ষ শিক্ষকদের তত্ত্বাবধানে স্কুলটিতে উচ্চমানের শিক্ষা প্রদান করা হয়।

### শিক্ষা সুবিধাসমূহ

এই বিদ্যালয়ে ৩টি বিজ্ঞানাগার, ১টি গ্রন্থাগার, ২টি কম্পিউটার ল্যাবরেটরি, ১টি মিলনায়তন রয়েছে। বিদ্যালয়ে প্রতিবছর শিক্ষার্থীদের শিক্ষাসফরের ব্যবস্থা করা হয়।

### ফলাফল

প্রতিবছরই এ বিদ্যালয়টি খুব ভালো ফলাফল অর্জন করে আসছে। ২০১৯ সালের এসএসসি পরীক্ষায় এ বিদ্যালয়ের পাশের হার ছিল ১০০ শতাংশ।

### ভর্তি প্রক্রিয়া

প্রতিযোগিতামূলক পরীক্ষার মাধ্যমে ৩য় ও ৬ষ্ঠ শ্রেণীতে শিক্ষার্থী ভর্তি করা হয়ে থাকে।

### বেতন

সরকারি স্কুল হওয়ায় বেতন খুবই কম। সাথে টিফিনের জন্য অতিরিক্ত খরচ নেয়া হয়।

শিক্ষার্থীদের পোশাক
-------------------

৩য় থেকে ৫ম শ্রেণির ছাত্রীদের পোশাক নীল ফ্রক ও সাদা পায়জামা। ৬ষ্ঠ থেকে ১০ম শ্রেণিদের পোশাক নীল জামা, সাদা পায়জামা ও সাদা ওরনা। সাথে রয়েছে সাদা জুতো, সাদা ক্রস বেল্ট ও নীল বেল্ট।

সহশিক্ষা কার্যক্রম
------------------

প্রতিবছর সাংস্কৃতিক অনুষ্ঠান ও বার্ষিক ক্রীড়া প্রতিযোগিতার আয়োজন করা হয়ে থাকে। এছাড়াও রয়েছে,

* বিজ্ঞান ক্লাব
* বিতর্ক ক্লাব
* বাংলাদেশ গার্লস গাইড
* বাংলাদেশ রেড ক্রিসেন্ট

খেলাধুলা
--------

খেলাধুলার ক্ষেত্রে অত্র স্কুলের উল্লেখযোগ্য অংশগ্রহণ আছে।

তথ্যসূত্র
---------

1. ↑  "পটুয়াখালীতে সরকারি বালিকা উচ্চ বিদ্যালয়ের শতবর্ষ পূর্তি"। *Jugantor* (ইংরেজি ভাষায়)। সংগ্রহের তারিখ ২০২৩-০৮-১৭।
2. ↑  "পটুয়াখালী সরকারি বালিকা উচ্চ বিদ্যালয়ের শতবর্ষ উদযাপন চলছে"। *Bangla Tribune*। সংগ্রহের তারিখ ২০২৩-০৮-১৭।

বহিঃসংযোগ
---------
অ্যাডিগে ল্যাটিন এবং সিরিলিক বর্ণমালা
**আদিগে ভাষা** (/ˈædɪɡeɪ/ or /ˌɑːdɪˈɡeɪ/; (ইংরেজি: Adyghe language, আদিগে ভাষায়: адыгабзэ, *adygabze*, *adəgăbză*) সার্কাসিয়ানদের পশ্চিম উপগোষ্ঠীর দ্বারা কথ্য একটি উত্তর-পশ্চিম ককেশীয় ভাষা।  রাশিয়ার আদিগে প্রজাতন্ত্রের দুইটি সরকারী ভাষার একটি; অন্যটি রুশ ভাষা। আদিগে জাতির বিভিন্ন গোত্র এই ভাষাতে কথা বলে। প্রতিটি গোত্র নিজস্ব উপভাষাতে কথা বলে।

রাশিয়ার মাটিতে প্রায় ১,২৮,০০০ লোক মাতৃভাষা হিসেবে আদিগে ভাষাতে কথা বলে। সারা বিশ্বে ভাষাটিতে প্রায় ৩ লক্ষ লোক কথা বলে। রুশ-ককেসীয় যুদ্ধের ফলে তুরস্কতে বিশ্বের সবচেয়ে বড় আদিগে ভাষাভাষী সম্প্রদায় অবস্থিত।

আদিগে একটি উত্তর-পশ্চিম ককেসীয় ভাষা। কাবার্দীয় ভাষা এর সাথে ঘনিষ্ঠভাবে সম্পর্কিত একটি ভাষা। উবিখ ভাষা, আবখাজ ভাষা এবং আবাজা ভাষা-ও আদিগে ভাষার সাথে সম্পর্কিত।

রুশ বিপ্লবের পর ভাষাটির প্রমিতকরণ সম্পন্ন হয়। ১৯৩৮ সাল থেকে আদিগে ভাষা সিরিলীয় লিপিতে লেখা হয়। তার আগে আরবি লিপি ও লাতিন লিপি ব্যবহার করা হত।

তথ্যসূত্র
---------

1. ↑  "Adyghe"অর্থের বিনিময়ে সদস্যতা প্রয়োজন। *অক্সফোর্ড ইংলিশ ডিকশনারি* (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.)
2. ↑  Aydın, Şamil Emre (2015), Çerkes Diyalektleri আইএসবিএন ৯৭৮৬০৫৬৫৬৯১১১

বহিঃসংযোগ
---------

* আদিগে বর্ণমালা
* আদিগে ভাষার নমুনা  ওয়েব্যাক মেশিনে আর্কাইভকৃত ৬ এপ্রিল ২০০৮ তারিখে
* আদিগে ভাষার উপর এথ্‌নোলগ রিপোর্ট

টেমপ্লেট:উত্তর ককেসীয় ভাষাসমূহ
টেমপ্লেট:ককেসাসের ভাষা

| * দে
* স
 রাশিয়ার ভাষা |
| --- |
| যুক্তরাষ্ট্রীয় ভাষা | 
* রুশ

 |
| যুক্তরাষ্ট্রীয় অঙ্গরাজ্যগুলিরজাতীয় ভাষা | 
* আবাজীয়
* আদিগে
* আঘুল
* আলতাই
	+ দক্ষিণ আলতাই
* আভার
* আজারবাইজানি
* বাশকির
* বুরিয়া
* চেচেন
* চুভাশ
* ক্রিমীয় তাতার
* দার্গোয়া
* এর্জিয়া
* ইঙ্গুশ
* কার্বাদীয়
* খালমেগ
* কারাচায়-বালকার
* খাকাস
* কোমি
* কুমুক
* লাক
* লেজগীয়
* মারি
	+ পশ্চিম মারি
	+ পূর্ব মারি
* মকশা
* নোগাই
* অসেটীয়
* রুতুল
* ইয়াকুৎ
* তাবাসারান
* তাতি
* তাতার
* ৎসাখুর
* ঠুভান
* ইউক্রেনীয়
* উডমুর্ট

 |
| সরকারী মর্যাদাপ্রাপ্ত ভাষা | 
* চুকচি
* দোলগান
* এভেন
* এভেঙ্কি
* ফিনীয়
* কার্য়েলীয়
* কজাখ
* খান্তি
* পের্মিয়াক
* মান্সি
* নেনেৎস
* সেল্কুপ
* ভেপ্সীয়
* ইউকাঘির

 |
| লিখন পদ্ধতি | 
* সিরিলীয়
* রুশ ব্রেইল

 |
**ভারতের মার্ক্সবাদী কমিউনিস্ট পার্টি**, এমসিপিআই ভারতের একটি রাজনৈতিক দল যা ১৯৮৩ সালে মোহন পুনামিয়ার নেতৃত্বে গঠিত হয়েছিল। এটি ভারতের কমিউনিস্ট পার্টির (মার্ক্সবাদী) একটি বিচ্ছিন্ন দল হিসাবে আবির্ভূত হয়েছিল যা ১৯৬৪ সালের মূল কর্মসূচিতে আটকে ছিল। দলের সাধারণ সম্পাদক ছিলেন জগজিৎ সিং লায়ালপুরী (পূর্বতন সর্বভারতীয় কিষাণ সভার সাধারণ সম্পাদক)।

এমসিপিআই অন্ধ্রপ্রদেশ, বিহার, পাঞ্জাব, পশ্চিমবঙ্গ, রাজস্থান, তামিলনাড়ু, উত্তরপ্রদেশ ইত্যাদি রাজ্যে সক্রিয় ছিল।

২০০৫ সালে ভারতের মার্ক্সবদী কমিউনিস্ট পার্টির একীকরণের মাধ্যমে পাঞ্জাবের সিপিআই(এম) থেকে মঙ্গত রাম পাসলার নেতৃত্বাধীন বিচ্ছিন্ন দল – কমিউনিস্ট পার্টি মার্ক্সবাদী (পাঞ্জাব), বিটিআর-ইএমএস-একেজি জানকেয়া বেদি (কেরল-ভিত্তিক। সিপিআই(এম) এর স্প্লিন্টার গ্রুপ, যা এসআইটিইউ) এবং পশ্চিমবঙ্গে হরদান রায় গ্রুপের মধ্যে ছিল এবং ভারতের মার্ক্সবাদী কমিউনিস্ট পার্টি (সংযুক্ত) গঠন করেছিল।

প্রধান গণ সংগঠন
---------------

* অল ইন্ডিয়া সেন্টার অফ ট্রেড ইউনিয়ন (AICTU)
* অল ইন্ডিয়া কিষান ফেডারেশন (AIKF)
* অল ইন্ডিয়া এগ্রিকালচারাল ওয়ার্কার্স ফেডারেশন (AIAWF)
* অল ইন্ডিয়া ফেডারেশন অফ ডেমোক্রেটিক ইয়ুথ (AIFDY)
* অল ইন্ডিয়া ফেডারেশন অফ ডেমোক্রেটিক উইমেন (AIFDW)
* অল ইন্ডিয়া ফেডারেশন অফ ডেমোক্রেটিক স্টুডেন্ট (AIFDS)

২০০৪ সালের লোকসভা নির্বাচনের আগে এমসিপিআই ভারতের কমিউনিস্ট পার্টি (মার্ক্সবাদী-লেনিনবাদী) লাল পতাকা এবং কমিউনিস্ট পার্টি অফ ইন্ডিয়া (মার্ক্সবাদী-লেনিনবাদী) দ্বারা সূচিত ফ্রন্টে অংশগ্রহণ করে।

২০০৫ সালে এমসিপিআই অন্যান্য স্প্লিন্টার গ্রুপের সাথে একীভূত হয়ে মার্কসবাদী কমিউনিস্ট পার্টি অফ ইন্ডিয়া (ইউনাইটেড) গঠন করে।

লোকসভা নির্বাচনের ফলাফল:
* ২০০৪: অন্ধ্র প্রদেশ থেকে 4 জন প্রার্থী,
* ১৯৯৯: অন্ধ্র প্রদেশ থেকে 7 জন প্রার্থী, মোট 120,220 ভোট
* ১৯৯৮: অন্ধ্র প্রদেশ থেকে 2 প্রার্থী, মোট 24,417 ভোট
* ১৯৯৬: অন্ধ্র প্রদেশ থেকে 2 প্রার্থী, মোট 33,900 ভোট
* ১৯৯১: অন্ধ্রপ্রদেশ থেকে 4 প্রার্থী, পশ্চিমবঙ্গ থেকে 1 জন, মোট 43,085 ভোট
* ১৯৮৯: অন্ধ্র প্রদেশ থেকে 3 জন প্রার্থী, মোট 100,300 ভোট

রাজ্য বিধানসভা নির্বাচন

* অন্ধ্রপ্রদেশ 1999: 74 প্রার্থী, মোট 132,601 ভোট
* বিহার 2000: 6 প্রার্থী, 8,861 ভোট
* রাজস্থান 2003: 1 প্রার্থী, 2,111 ভোট
* রাজস্থান 1998: 2 প্রার্থী, মোট 542 ভোট
* পশ্চিমবঙ্গ 2001: 1 প্রার্থী, 2,014 ভোট

তথ্যসূত্র
---------

1. ↑  The Tribune, Chandigarh, India – Punjab
2. ↑  "Details of Party performance"। ৩০ আগস্ট ২০০৪ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০০৪।
**হিমাচল লোকহিত পার্টি** ছিল ভারতের হিমাচল প্রদেশ রাজ্যের একটি রাজনৈতিক দল। দলটি ২০১২ সালের হিমাচল প্রদেশ বিধানসভা নির্বাচনের আগে কয়েকজন বিদ্রোহী ভারতীয় জনতা পার্টির নেতা দ্বারা প্রতিষ্ঠিত হয়েছিল। মহেশ্বর সিংকে দলের সভাপতি হিসাবে নামকরণ করা হয়েছিল এবং বিজেপির কিছু সিনিয়র নেতা যেমন মহেন্দ্র নাথ সোফাত, শ্যামা শর্মাও দলে যোগ দিয়েছিলেন।

দলটি ২০১২ হিমাচল প্রদেশ বিধানসভা নির্বাচনে অংশ নিয়েছিল এবং ৩৩ জন প্রার্থীকে প্রার্থী করেছিল যাদের বেশিরভাগই ভারতীয় জনতা পার্টি এবং ভারতীয় জাতীয় কংগ্রেসের বিদ্রোহী। শুধুমাত্র মহেশ্বর সিং নির্বাচিত হয়েছিলেন, একসঙ্গে তারা ৬৫,১৬৫ ভোট (রাজ্যের ভোটের ১.৯%) পেতে একত্রিত হয়েছিল।

আগস্ট ২০১৬-এ দলের অর্ধেক ভারতীয় জনতা পার্টিতে একীভূত হয় এবং অক্টোবর ২০১৬-এ এর বাকি সদস্য আম আদমি পার্টিতে যোগ দেয়।

তথ্যসূত্র
---------

1. ↑  "Himachal Lokhit Party Authorises Party Chief To Decide On Merger"। *NDTV.com*।
2. ↑  "Amid dissent, Himachal Lokhit Party merges with BJP"। ১৪ আগস্ট ২০১৬।
3. ↑  "Breakaway Group Of Himachal Lokhit Party Merges With AAP In Himachal"। *NDTV.com*।
4. ↑  "Punjab News Express"। *www.punjabnewsexpress.com*।
5. ↑  "IndiaVotes AC: Party-wise performance for 2012"। *IndiaVotes*।
6. ↑  Service, Tribune News। "Maheshwar set to join BJP"। *Tribuneindia News Service*।
7. ↑  "Breakaway Group Of Himachal Lokhit Party Merges With AAP In Himachal"। *NDTV.com*। ৩ অক্টোবর ২০১৬। সংগ্রহের তারিখ ১৬ অক্টোবর ২০২২।
**গাংওন ফুটবল ক্লাব** (কোরীয়: 강원도민프로축구단, ইংরেজি: Gangwon FC; সাধারণত **গাংওন এফসি** এবং সংক্ষেপে **গাংওন** নামে পরিচিত) হচ্ছে গাংওন প্রদেশ ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ২০০৮ সালে প্রতিষ্ঠিত হয়েছে। ২০,০০০ ধারণক্ষমতাবিশিষ্ট চুনচন সংগাম স্পোর্টস টাউনে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় ইউন জং-হুয়ান এবং সভাপতির দায়িত্ব পালন করছেন চোই মুন-সুন। বর্তমানে দক্ষিণ কোরীয় মধ্যমাঠের খেলোয়াড় হান কুক-ইয়াং এই ক্লাবের অধিনায়কের দায়িত্ব পালন করছেন।

কিম ওহ-কিউ, জুং সুং-ইয়ং, বাক জং-হুয়ান, কিম ইয়াং-হু এবং উরোস দিয়েরিচের মতো খেলোয়াড়গণ গাংওনের জার্সি গায়ে মাঠ কাঁপিয়েছেন।

ইতিহাস
------

২০০৯ মৌসুমে গাংওন প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ২০০৯ সালের সালের ৮ই মার্চ তারিখে, কে লিগ ১-এ ক্লাব ইতিহাসে নিজেদের প্রথম ম্যাচে চোই সুন-হোর অধীনে গাংওন জেজু ইউনাইটেডের বিরুদ্ধে ১–০ গোলের ব্যবধানে জয়লাভ করেছিল। ২০০৯ কে লিগ-এ গাংওন ৭টি জয় এবং ৭টি ড্রয়ে সর্বমোট ২৮ পয়েন্ট অর্জন করে সামগ্রিক পয়েন্ট তালিকায় ১৩তম স্থান অর্জন করেছিল, যেখানে কিম ইয়াং-হু ১৩টি গোল করে লিগে গাংওনের হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑

বহিঃসংযোগ
---------


উইকিমিডিয়া কমন্সে **গাংওন ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (কোরীয়) (ইংরেজি)
**১.১.১.১** হল একটি ফ্রি ডোমেইন নেইম সিস্টেম(ডিএনএস)। এই পাবলিক ডিএনএস ব্যবস্থা ক্লাউডফ্লেয়ার দ্বারা পরিচালিত এবং এপিএনআইসি এর মালিকানাভুক্ত।

ইন্টারনেটে কোনও হোস্টের জন্য ডোমেন নাম রেজোলিউশন সরবরাহকারী একটি পুনরাবৃত্তিমূলক নেইম সার্ভার হিসাবে পরিষেবাটি কাজ করে। এই সেবাটি ১ এপ্রিল, ২০১৮-এ ঘোষণা করা হয়েছিল, এবং ক্লাউডফ্লেয়ার দ্বারা "ইন্টারনেটের দ্রুততম, গোপনীয়তা-প্রথম ভোক্তা DNS পরিষেবা" হিসাবে দাবি করা হয়েছে। ১১ নভেম্বর, ২০১৯-এ, ক্লাউডফ্লেয়ার আইওএস এবং এন্ড্রয়েড এর জন্য ১.১.১.১ পরিষেবার একটি মোবাইল সংস্করণ ঘোষণা করে।

তথ্যসূত্র
---------

1. ↑  "APNIC Labs enters into a research agreement with Cloudflare"। *APNIC Blog* (ইংরেজি ভাষায়)। ২০১৮-০৪-০১। সংগ্রহের তারিখ ২০১৯-০২-১৭।
2. ↑  Warren, Tom (২০১৮-০৪-০১)। "Cloudflare launches 1.1.1.1 DNS service that will speed up your internet"। *The Verge*। সংগ্রহের তারিখ ২০১৯-০২-১৭।
3. ↑  "Announcing 1.1.1.1: the fastest, privacy-first consumer DNS service"। *The Cloudflare Blog* (ইংরেজি ভাষায়)। ২০১৮-০৪-০১। সংগ্রহের তারিখ ২০১৯-০২-১৭।

বহিঃসংযোগ
---------

* অফিসিয়াল ওয়েবসাইট
**আলিজে** (ফরাসি: Alizée) হচ্ছেন একজন ফরাসি গায়িকা। ১৯৮৪ সালের ২১ আগস্ট কর্সিকায় জন্ম নেয়া আলিজে ২০০০ সালে গানের জগতে প্রবেশ করেন নিজের প্রথম গানের অ্যালবাম *গুর্‌মঁদিজ (Gourmandises)*-এর মাধ্যমে। অ্যালবামটি শুধুমাত্র ফ্রান্সেই নয়, ফ্রান্সের বাইরেও বেশ সাফল্য লাভ করেছিল। এই অ্যালবামের গান, *মোয়া...লোলিতা (Moi... Lolita)*-র বদৌলতে তিনি ২০০১ সালে ফ্রান্সের সবচেয়ে বেশি বিক্রি হওয়া অ্যালবামের গায়িকার সম্মান লাভ করেন। অ্যালবামটির ৮ লাখেরও বেশি কপি বিক্রি হয়েছে। এরপরে তিনি ২০০৩ সালে তার দ্বিতীয় অ্যালবাম *মে কুরঁ এলেকত্রিক (Mes Courants Électriques)* প্রকাশ করেন। এটি তার প্রথম অ্যালবামের মতো সাফল্য লাভ না করলেও এটির ৪ লাখের বেশি কপি বিক্রি হয়, যা ব্যবসায়িকভাবে বেশ সফল। এই অ্যালবামের পরে তিনি পাঁচ বছর গানের জগৎ থেকে দূরে থাকেন, এর মধ্যে তিনি ফরাসি গায়ক জেরেমি শাতলাঁ কে বিয়ে করেন এবং তাদের ঘরে অ্যানি-লি নামের একজন কন্যাসন্তানের জন্ম হয়েছে। এর পর তিনি ২০০৭ সালে *সিকেদেলিস (Psychédélices)* নামক অ্যালবামের গানসম্ভার দিয়ে শ্রোতাদের মন জয় করতে প্রকাশ করেন, যা ফরাসি মিউজিক ডাউনলোড চার্টে সপ্তম স্থান ও মেক্সিকান মিউজিক চার্টে তিন নম্বর স্থান অর্জন করে।

তথ্যসূত্র
---------

1. ↑  "French teen queen breaks the mould"। ২৯ জুন ২০১২ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।
2. ↑  "RFI CD of the week: Alizée"। ১৯ এপ্রিল ২০০৬ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।
3. ↑  Gourmandises
4. ↑  Mes Courants Electriques
5. ↑  IFop top downloaded chart[*স্থায়ীভাবে অকার্যকর সংযোগ*]
6. ↑  "Mexican albums chart" (পিডিএফ)। ৯ জুন ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ ডিসেম্বর ২০১৮।

বহিঃসংযোগ
---------

* আলিজের অফিসিয়াল ওয়েব সাইট
* Alizée-Latino Official Fan Club in Latinoamerica
এই নিবন্ধটি র আলোচ্য বিষয় সেইসব ভাষা যেগুলি কম্পিউটার ছদ্মায়ন প্রক্রিয়াতে বা নিয়ন্ত্রিত মনুষ্যভিত্তিক মনোবৈজ্ঞানিক পরীক্ষাতে স্বাভাবিকভাবে উদ্ভূত হয় সম্পর্কে। পরিকল্পিত বা নির্মিত মনুষ্য ভাষার জন্য নির্মিত ভাষা দেখুন। বিধিবদ্ধ কম্পিউটার ভাষার জন্য বিধিবদ্ধ ভাষা দেখুন।কৃত্রিম ভাষা সম্পর্কিত একটি পরিসংখ্যান
**কৃত্রিম ভাষা** (ইংরেজি: Artificial languages) হচ্ছে সেইসব ভাষা যেগুলি কম্পিউটার ছদ্মায়নের (computer simulation) সময় বিভিন্ন কৃত্রিম ঘটকের (artificial agent) মধ্যে, বা রোবটদের মধ্যে মিথষ্ক্রিয়ায় কিংবা মানুষদের নিয়ে করা নিয়ন্ত্রিত মনোবৈজ্ঞানিক পরীক্ষায় উদ্ভূত হয়। কৃত্রিম ভাষা নির্মিত ভাষা এবং বিধিবদ্ধ ভাষা উভয় থেকেই ভিন্ন, কেননা এগুলি কোন ব্যক্তি বা দল দ্বারা পরিকল্পিতভাবে তৈরি করা হয় না। বরং এগুলি স্বাভাবিক ভাষার মতোই একধরনের কথ্যরীতি নির্মাণ প্রক্রিয়ার ফসল।

লাতিন ভাষার আন্তর্জাতিক ভূমিকা ধীরে ধীরে হ্রাসের ফলে ১৭ এবং 18 শতকে কৃত্রিম ভাষা তৈরির ধারণার উদ্ভব হয়েছিল।

তথ্যসূত্র
---------

1. ↑  Maat, Jaap. "Philosophical Languages in the Seventeenth Century: Dalgarno, Wilkins, Leibniz." PhD diss. Institute for Logic, Language, and Computation, University of Amsterdam, Amsterdam, 1999

|  |
| --- |
| *ভাষা সম্পর্কিত এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।* |
**জুনুন** (উর্দু: جنون‎‎ অনু. উন্মত্ততা, ক্ষিপ্রতা) একটি পাকিস্তানি সুফি রক ব্যান্ড যেটি ১৯৯০ সালে গঠিত হয়। ব্যান্ডটি প্রতিষ্ঠা করেন লিড গিটারিস্ট সালমান আহমাদ। জুনুন পাকিস্তানের সবচেয়ে সফল ব্যান্ড এবং কিউ ম্যাগাজিনের মতে জুনুন ‘পৃথিবীর অন্যতম বৃহৎ একটি ব্যান্ড’। এছাড়া যুক্তরাষ্ট্রের প্রভাবশালী পত্রিকা "দ্য নিউ ইয়র্ক টাইমস" জুনুনকে *পাকিস্তানের ইউটু* হিসেবে আখ্যায়িত করেছে। ব্যান্ডটি এ পর্যন্ত সর্বমোট ১৯টি এ্যালবাম প্রকাশ করেছে, যার মধ্যে ৭টি স্টুডিও এ্যালবাম, ১টি সাউন্ডট্র্যাক, ২টি লাইভ অ্যালবাম, ৪টি ভিডিয়ো এ্যালবাম এবং ৫টি সংকলন। ব্যান্ডটি ১৯৯১ সালে বৃহৎ রেকর্ড কোম্পানি ইএমআই এর সাথে চুক্তিবদ্ধ হয় এবং ১৯৯১ সালেই ব্যান্ডের নামানুসারেই অ্যালবাম প্রকাশ করে। এর দু বছর পর ১৯৯৩ সালে তাঁরা দ্বিতীয় অ্যালবাম *তালাশ* বের করেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৬ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৪।
2. ↑
3. ↑  "সংরক্ষণাগারভুক্ত অনুলিপি"। ১৫ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৪।
4. ↑  "সংরক্ষণাগারভুক্ত অনুলিপি"। ১৪ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৪।
**বঙ্গবন্ধু টেক্সটাইল ইঞ্জিনিয়ারিং কলেজ।**
**বঙ্গবন্ধু টেক্সটাইল ইঞ্জিনিয়ারিং কলেজ** টাঙ্গাইলের কালিহাতী উপজেলায় অবস্থিত একটি টেক্সটাইল ইঞ্জিনিয়ারিং কলেজ। কলেজটির একাডেমিক কার্যক্রম ঢাকা বিশ্ববিদ্যালয় ও বাংলাদেশ টেক্সটাইল বিশ্ববিদ্যালয় দ্বারা পরিচালিত হয় এবং প্রশাসনিকভাবে কলেজটি সরাসরি বাংলাদেশের বস্ত্র ও পাট মন্ত্রণালয় দ্বারা নিয়ন্ত্রিত। কলেজটি ২০০৭ সালে প্রতিষ্ঠিত হয়।

অবকাঠামো
--------

‘চরকা’ শিরোনামে ২০১৪ সালে একটি ভাস্কর্য কলেজের প্রধান ফটকের প্রবেশদ্বারে স্থাপন করা হয়। ভাস্কর্য-শিল্পী সৈয়দ সাইফুল কবীরের নিপুণ দক্ষতায় এখানে উঠে এসেছে বাংলার হাজার বছরের ঐতিহ্য তাঁতশিল্পে ব্যবহূত ‘চরকা’। বঙ্গবন্ধু টেক্সটাইল ইঞ্জিনিয়ারিং কলেজের ১১ একর জমির উপরে পুরো কমপ্লেক্সটির পরিকল্পক স্থপতি শিরাজী তারিকুল ইসলাম যিনি স্থাপত্য অধিদপ্তর, গৃহায়ন ও গনপূর্ত মন্ত্রনালয়ে কর্মরত আছেন ২০০৫ সাল থেকে!প্রকল্পটির স্থাপত্য নকশা প্রনয়নে তিনি অক্লান্ত পরিশ্রম করেন যেকারণে ২০১০ সালে নকশার কাজ শুরু করে মাত্র ৪ বছরের মধ্যেই প্রকল্পটির নির্মান সম্পন্ন হয় ২০১৪ সালের মধ্যেই।

শিক্ষাপদ্ধতি
------------

ভর্তি বিবরণ:

প্রার্থীদের জন্মসূত্রে বাংলাদেশি নাগরিক হতে হবে। এসএসসি বা সমমানের পরীক্ষায় ৫০% নম্বর বা জিপিএ ৩.০ (৪র্থ বিষয়সহ) প্রাপ্ত হবে। প্রার্থীদের কারিগরি শিক্ষা বোর্ডের অধীনে ডিপ্লোমা ইন টেক্সটাইল ইঞ্জিনিয়ারিং/ ডিপ্লোমা ইন জুট ইঞ্জিনিয়ারিং/ ডিপ্লোমা ইন গার্মেন্টস ডিজাইন ও প্যাটার্ন, 55% নম্বর বা সিজিপিএ ২.৭৫ থাকতে হবে। মোট ১২০টি আসন। ৫টি আসন মুক্তিযোদ্ধা জন্য সংরক্ষিত করা হয়, ১টি আসন উপজাতীয় সম্প্রদায়ের জন্য সংরক্ষিত করা হয়, ১টি আসন ক্ষুদ্র সম্প্রদায়ের জন্য সংরক্ষিত হয়।

সুবিধাসমূহ
----------

তথ্যসূত্র
---------

বহিঃসংযোগ
---------

* প্রাতিষ্ঠানিক ওয়েবসাইট
**জিঙ্কিরলি মাদ্রাসা** (ইউক্রেনীয়: Зинджирли-медресе; *Медресе Ланцюгів*) ক্রিমিয়ায় অবস্থিত একটি মাদ্রাসা। ১৫০০ সালে মেলি আই গিরি ক্রিমিয়ার বখছিসারাইয়ের নিকটে মাদ্রাসাটি প্রতিষ্ঠা করেন। মাদ্রাসাটি পাথর দ্বারা তৈরি করা হয়েছে।

ইতিহাস
------

১৫০০ সালে জিঙ্কিরলি মাদ্রাসাটি খান মেলি আই জিরে প্রতিষ্ঠা করেন। এটি উচ্চতর শিক্ষার একটি ঐতিহ্যবাহী ইসলামী শিক্ষা প্রতিষ্ঠান ছিল। ১৯১৭ সাল পর্যন্ত শিক্ষার্থীদের পাঠদান করাতো। ১৯১৭ সালে বলশেভিক কর্তৃপক্ষ এটিকে একটি মেডিকেল স্কুলে পরিণত করে ১৯৩৯ সালে, জিঙ্কিরলি মাদ্রাসার চারপাশের ভবনগুলি একটি মানসিক হাসপাতালে পরিণত হয়। স্বদেশে ফিরে আসার পরে ক্রিমিয়ান তাতাররা ঐতিহাসিক মাদ্রাসা ভবনের নিয়ন্ত্রণ পেতে সক্ষম হয়।

ইসমাইল বে গ্যাসপিরালির হারিয়ে যাওয়া কবরটি মাদ্রাসা প্রাঙ্গণেও রয়েছে এবং এটি একটি প্রতীকী কবর চিহ্নিত করেছেন। প্রবেশদ্বারের উপরে ঝুলন্ত বৃহত চেইন (জিঙ্কির) থেকে মাদ্রাসাটির নামকরণ করা হয়।

চিত্রশালা
---------

* 
* 
* 
* 
* 
* 
* 
*

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১১ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২১।

উইকিমিডিয়া কমন্সে **জিঙ্কিরলি মাদ্রাসা** সংক্রান্ত মিডিয়া রয়েছে।